กรมควบคุมมลพิษ ตั้งเป้าหมายตรวจอาคารหน่วยงานราชการ 250 แห่ง พัฒนาเป็นอาคารราชการต้นแบบด้านการจัดการน้ำเสีย
กรมควบคุมมลพิษ ตั้งเป้าหมายตรวจอาคารหน่วยงานราชการ 250 แห่ง พัฒนาเป็นอาคารราชการต้นแบบด้านการจัดการน้ำเสียนายสมชาย ทรงประกอบ รองอธิบดีกรมควบคุมมลพิษ เป็นประธานเปิดงาน “รัฐ-ราษฎร์ รวมพลัง ร่วมใจ แก้ไขปัญหาน้ำเสีย” โครงการอาคารราชการต้นแบบด้านการจัดการน้ำเสีย ที่โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ โดยมีผู้แทนหน่วยงานราชการกว่า 700 คนเข้าร่วมรับฟังแนวทางการพัฒนาอาคารหน่วยงานราชการให้เป็นอาคารต้นแบบด้านการจัดการน้ำเสียรองอธิบดีกรมควบคุมมลพิษ กล่าวว่า แหล่งกำเนิดมลพิษทางน้ำมาจาก 3 แหล่งสำคัญ คือ อุตสาหกรรม ชุมชน และเกษตรกรรม ปัจจุบันกรมควบคุมมลพิษได้บังคับใช้กฎหมายให้ภาคเอกชนต้องควบคุมการปล่อยน้ำเสียลงสู่แหล่งน้ำสาธารณะ ในขณะที่อาคารของหน่วยงานราชการนั้นมีการกำหนดให้ต้องดำเนินการตามมาตรฐานตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 อย่างไรก็ตามกรมควบคุมมลพิษจะลงพื้นที่ตรวจติดตามประสิทธิภาพการระบายน้ำของอาคารในหน่วยงานราชการเพื่อให้เป็นแบบอย่างแก่ภาคส่วนอื่น โดยในปี 2562 จะลงพื้นที่ตรวจ 150 แห่ง และในปี 2563 จะตรวจอีก 100 แห่ง ในพื้นที่กรุงเทพมหานคร เนื่องจากกรมควบคุมมลพิษพบว่าสภาพน้ำเสื่อมโทรมส่วนใหญ่อยู่บริเวณแม่น้ำเจ้าพระยาตอนล่าง .....เสียง.....รองอธิบดีกรมควบคุมมลพิษ กล่าวด้วยว่า หากพบว่าอาคารของส่วนราชการใดมีประสิทธิภาพการจัดการน้ำเสียต่ำกว่ามาตรฐานที่กำหนด จะให้คำแนะนำในการปรับปรุง พร้อมทั้งประสานหัวหน้าส่วนราชการให้ตระหนักถึงปัญหาดังกล่าว จัดตั้งงบประมาณดำเนินการแก้ไขข้อบกพร่อง หากไม่สามารถดำเนินการบำรุงรักษาได้จะให้คำแนะนำให้ใช้บ่อบำบัดน้ำเสียรวมของกรุงเทพมหานคร ซึ่งต้องเสียค่าใช้จ่ายในการบำบัดน้ำเสีย